# Nidaa Badwan

Nidaa Badwan (àrab: نداء بدوان) (Abu Dhabi, 17 d'abril de 1987) és una artista palestina contemporània especialitzada en fotografia.

## Vida primerenca

Nascuda als Emirats Àrabs Units, es va mudar a Gaza amb 12 anys, quan feia sisè de primària, i va treballar tot un any a Amman, havent-se llicenciat en Belles Arts a la Universitat d'Al-Aqsa de Palestina.

## Carrera

És sobretot coneguda pel treball 100 Days of Solitude, per al qual va passar un llarg període creant un bell espai a la seva habitació on pogués aïllar-se i fugir de la realitat de Gaza. Va comentar que viure en una ciutat on «va perdre els drets bàsics com a ésser humà» la va inspirar a «crear un món alternatiu» a la seva cambra. Aquest projecte es compon de 25 autoretrats fotogràfics fets a la dita sala a partir del 13 de novembre del 2013 i durant els vint mesos d'exili autoimposat, iniciat després de ser maltractada per membres de Hamàs a Gaza a causa de no dur el vel islàmic.
La seva història, divulgada en una entrevista al New York Times, li va aportar reconeixement internacional. Van citar-la molts altres mitjans d'arreu del món, com ara ZDF, France 24 i Sky Arts. Després de viure uns anys a Palestina, es va traslladar a San Marino, on va exercir de professora universitària a la Universitat de San Marino. Des del setembre del 2017, viu a Itàlia.
Les seves exposicions han recorregut i encara recorren el món: després de la primera a Jerusalem, ha fet nombroses exhibicions a Itàlia, San Marino, Dinamarca, Alemanya, els Estats Units, Espanya i els Emirats Àrabs Units. El 2016, va ser seleccionada per a The 2016 Sovereign Middle East & North Africa Art Prize Finalists, un premi per als 30 millors artistes del món àrab. El 2017, va fer de ponent a la conferència de la UNESCO celebrada a Cartago. El mateix any, el municipi italià de Monte Grimano Terme, considerat un dels més bonics del país, va concedir-li un espai al centre històric en tant que la seva nova habitació. A la inauguració van assistir nombroses autoritats, d'entre les quals el cònsol de Palestina a Itàlia. El 2019, van incloure'n el nom a la Passeig de la Fama de Montecatini-Terme, situat a Montecatini-Terme i inspirat en el Passeig de la Fama de Hollywood.
Entre el 2021 i el 2022, es va estrenar com a actriu de cinema en el film Ritratto di donna in un paesaggio, dirigit per Andrea Laquidara.
El maig del 2022, va realitzar tallers a l'Acadèmia de Belles Arts de Nàpols, en què van participar els estudiants dels cursos de Pintura, Decoració, Disseny de Moda, Fotografia i Escenografia. Ha exposat a la mateixa institució tota sola i acompanyada d'Omar Ibrahim.

## Referències

* 1 2 3 «From Gaza to Italy: Palestinian artist breaks free of siege» (en anglès). Al Arabiya, 27-11-2015. [Consulta: 10 novembre 2022].
* 1 2 3 Rudoren, Jodi. «A Gaza Artist Creates 100 Square Feet of Beauty, and She’s Not Budging» (en anglès). The New York Times, 27-02-2015. Arxivat de l'original el 18 febrer 2022. [Consulta: 11 novembre 2022].
* 1 2 «Finding creativity under siege: Gazan artist isolates herself» (en anglès). Al Arabiya, 24-01-2015. [Consulta: 11 novembre 2022].
* ↑ Badwan, Nidaa. «100 Tage Einsamkeit aspekte ZDFmediathek ZDF Mediathek» (en alemany). YouTube, 06-06-2015. [Consulta: 11 novembre 2022].
* ↑ Leduc, Sarah. «La photographe palestinienne Nidaa Badwan s'enferme pour ne plus voir Gaza» (en francès). France 24, 10-05-2015. [Consulta: 11 novembre 2022].
* ↑ «Autoritratti di un’artista a Gaza» (en italià). Sky Arte, 23-09-2015. [Consulta: 11 novembre 2022].
* ↑ Sirotti, Annamaria. «Nidaa Badwan a San Marino: "Libera con la mia arte, in 10 metri quadri"» (en italià). San Marino RTV, 25-09-2015. [Consulta: 11 novembre 2022].
* ↑ «Università: le comunità al centro della Design Week» (en italià). San Marino RTV, 11-07-2016. [Consulta: 11 novembre 2022].
* ↑ «The 2016 Sovereign Middle East & North Africa Art Prize Finalists Released» (en anglès). Sovereign Art Foundation, setembre 2016. Arxivat de l'original el 28 abril 2018. [Consulta: 11 novembre 2022].
* ↑ «Regional conference on "Cultural heritage and identity: an arab youth perspective"» (en anglès). UNESCO, 2017. [Consulta: 11 novembre 2022].
* ↑ ANSA. «Nidaa Badwan apre 'Room' a Monte Grimano» (en italià), 11-05-2017. [Consulta: 11 novembre 2022].
* ↑ Provincia di Pesaro e Urbino. «Montegrimano borgo delle libere arti [Servizio TGR Marche Rai3]» (en italià). YouTube, 23-05-2017. [Consulta: 11 novembre 2022].
* ↑ «Da Mattarella a Cortesi: ecco le nuove borchie lungo il viale Verdi» (en italià). Il Tirreno, 18-04-2019. [Consulta: 10 novembre 2022].
* ↑ «Riccione: i film in programma al cinepalace Giometti» (en italià). Rimininews24.it, 10-11-2022. [Consulta: 10 novembre 2022].
* ↑ Badwan, Nidaa. «Biografia artistica» (en italià). Arxivat de l'original el 10 de novembre 2022. [Consulta: 10 novembre 2022].
* ↑ Ripa, Roberta. «Sant’Elpidio a Mare: inaugurata ieri la mostra dell’artista palestinese Nidaa Badwan» (en italià). Vivere Fermo, 29-11-2011. [Consulta: 10 novembre 2022].
* ↑ ANSA. «Arte:'Frontiere Creative' con Nidaa Badwan e Omar Ibrahim» (en italià), 01-06-2022. [Consulta: 10 novembre 2022].

## Enllaços externs

* Galeria a través de The Huffing Post